Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 765/12/8803	Košice II, 5.4.2013
EEČ : 2-64-116-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Košice II
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
V trestnej veci vedenej proti obvinenému  XXXXX  pre prečin zanedbania povinnej výživy podľa § 207 ods. 1, 3b/ Trestného zákona pre skutok, že 

- v Košiciach a  inde si neplní vyživovaciu povinnosť k svojim deťom XXXXX, nar. XXXXX, XXXXX, nar. XXXXX a  XXXXX, nar. XXXXX, aj keď bol rozsudkom súdu XXXXX XXXXX sp. zn. XXXXX zaviazaný prispievať na ich výživu sumou 33,19 € na každé dieťa mesačne, túto si však úmyselne neplní, a  tak dlhuje za obdobie od júna 2011 doteraz  k  rukám matky XXXXX sumu vo výške 896,13 €,  pretože  zanikla  trestnosť  činu.

lebo zanikla trestnosť činu

Odôvodnenie:
	Uznesením vyšetrovateľa OR PZ XXXXX - OKP XXXXX,  sp. zn. XXXXX zo dňa 28.12.2012 bolo podľa § 206 ods. 1 Trestného poriadku vznesené obvinenie XXXXX pre prečin zanedbanie povinnej výživy podľa § 207 ods. 1, 3b/ Trestného zákona pre skutok, ako je uvedený vo výroku tohto uznesenia.

	Po ukončení vyšetrovania predložil vyšetrovateľ PZ spis s návrhom na zastavenie trestného stíhania, pretože obvinený dodatočne splnil svoju povinnosť a jeho konanie nemalo trvalé nepriaznivé následky na oprávnené osoby.

Preskúmaním predloženého spisového materiálu som zistila, že zanikla trestnosť činu.

	Poškodená XXXXX sa dňa 29.01.2013 dostavila na OR PZ - XXXXX  a  doložila do spisového materiálu doklad o zaplatení výživného formou poštových poukážok vo výške 896,13 €. Z  jej výpovede nevyplývajú také skutočnosti, ktoré by poukazovali že konaním obvineného boli spôsobené trvalé nepriaznivé následky.

Podľa § 86 písm. a/ Trestného zákona trestnosť trestného činu zaniká aj vtedy ak ide o trestný čin zanedbania povinnej výživy podľa § 207, ak trestný čin nemal trvalé nepriaznivé následky a páchateľ svoju povinnosť dodatočne splnil skôr než sa súd odobral na záverečnú poradu.

Vzhľadom na vyššie uvedené som rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Pramuková-Kolesárová
prokurátorka